Laohaldussüsteem

Laohaldussüsteem (inglise keeles Warehouse Management System, ingliskeelne lühend WMS) aitab ettevõttel oma laoga seotud töötoiminguid tõhusamalt juhtida ja ladu perspektiivsemalt majandada.

Tavaliselt on laohaldussüsteemi kasutavad ettevõtted laoteenuse osutajad (nt hulgiladu, jaotusladu) ja ettevõtted, kellel oma põhitegevuse toetamiseks on olemas enda ladu (nt kaubandus, tootmine).

 Infotehnoloogiline võimalus 
Kuna laondus on logistikas tähtis vahekomponent, kasutavad laoettevõtted laohaldussüsteemi juhtimisel ärimaailmas konkurentsis püsimiseks ja kvaliteetse töö tegemiseks spetsiaalset tarkvara.

Laohaldussüsteemi juhtiv tarkvara on üles ehitatud arvestades laotöö komplekssust, tegevusi ja vajadusi. Laotarkvara mõningad põhifunktsioonid, mis laondust toetavad, on näiteks

 kauba vastuvõtt ja ladustamine;
 tellimuse vastuvõtt, käsitlus (komplekteerimine, pakkimine);
 kauba väljastamine;
 tööjõu juhtimine;
 laoseis;
 aruanded, prognoos;
 liidese võimalus teiste logistikavaldkonna tarkvaradega.

Laotarkava pakuvad mitmed välismaised ja kohalikud ettevõtted. Tarkvara on võimalik saada

 eraldi rakendustarkvarana,
 tarkvarateenusena,
 sisseehitatule teise, mitmeotstarbelisse tarkvarasse.

 Vaata ka 

 Ettevõtte ressursside planeerimine (inglise keeles Enterprise Resource Planning – ERP)
 Tarneahela juhtimine (inglise keeles Supply Chain Management – SCM)
 E-andmevahetus (inglise keeles Electronic Data Interchange – EDI)
 Logistika mõisted

Kategooria:Logistika